ផលិតផល​«ពុល» ១០​ប្រភេទ ដែល​បំផ្លាញ​សុខភាព - មនោរម្យ.អាំងហ្វូ (ឯកសារ)
‹ ស្ត្រី​អ្នក​ការសែត​មួយ​រូប​ ​ឈប់​ពី​ទូរទស្សន៍​រ៉ូស្សី ដើម្បី​ប្រឆាំង​រ៉ូស្សី (vdo) › នាង សុឃុន៖ ហ៊ុន សែន​«ក្បត់​ជាតិ» រឿង​កោះ​ត្រល់ (vdo)
សហព័ន្ធបណ្តាញដើម្បីសកម្មភាពសុខមាលភាពកុមារពិភពលោក បានដាក់បញ្ចូល ផលិតផលពុល១០យ៉ាង ដែល​មនុស្សកំពុងប្រើប្រាស់ជាប្រចាំ និងផលិតដោយក្រុមហ៊ុនមួយចំនួនបានបង្ក គ្រោះថ្នាក់ដល់សុខភាព។ ការលើក​ឡើងពីផលិតផលពុលទាំងនេះ ត្រូវបានយកទៅដាក់​ផ្សាយ​ នៅលើ​គេហទំព័រសុខភាពមួយឈ្មោះ ថា គំនិត រាងកាយ និងធម្មជាតិបៃតង (Mind Body Green) កាលពី​ពេលថ្មីៗនេះ។ តើផលិតផលពុកទាំងនោះ មានអ្វីខ្លះ?
សហព័ន្ធបណ្តាញដើម្បីសកម្មភាពសុខមាលភាពកុមារពិភពលោក បានដាក់បញ្ចូល ផលិតផលពុល១០យ៉ាង ដែល​មនុស្សកំពុងប្រើប្រាស់ជាប្រចាំ និងផលិតដោយក្រុមហ៊ុនមួយចំនួនបានបង្ក គ្រោះថ្នាក់ដល់សុខភាព។ ការលើក​ឡើង​ពីផលិតផលពុលទាំងនេះ ត្រូវបានយកទៅដាក់​ផ្សាយ​ នៅលើ​គេហទំព័រសុខភាពមួយឈ្មោះ ថា គំនិត រាងកាយ និងធម្មជាតិបៃតង (Mind Body Green) កាលពី​ពេលថ្មីៗនេះ។ តើផលិតផលពុកទាំងនោះ មានអ្វីខ្លះ?
រូបបង្ហាញពីផលិតផល ឬថ្នាំ ដែលអាចមានសារធាតុពុល។ (រូបថត ឯកសារ)
សុខភាព - សុខភាពជាផ្នែកសំខាន់មួយនៃជីវិតដែលមិនអាចខ្វះបាន ដើម្បីឲ្យកាន់តែមានភាព ងាយស្រួល និង​សោភ័ណភាពមនុស្សបានចំណាយថវិការបស់ខ្លួនមួយចំនួនដើម្បីទិញផលិតផលល្អៗមក ប្រើប្រាស់ប្រចាំថ្ងៃ ខណៈ​ពេលផលិតផលមួយចំនួន ផ្ទុកដោយសារធាតុពុលជាច្រើន។
នេះជាផលិតផលចំនួនដប់ ដែលមិត្តអ្នកអានគួរយល់ដឹង ដើម្បីជៀសវាងការប្រើប្រាស់ នូវផលិតផលខុស​ដែលអាច​បណ្តាលឲ្យប៉ះពាល់ដល់សុខភាព ទាំងមិនដឹងខ្លួន៖
១. គ្រឿងប្លាស្ទិក
ក្រុមហ៊ុនមួយឈ្មោះថាភីវីស៊ី (PVC) មួយ ដែលត្រូវបានហាមឃាត់នាំចូលផលិតផលទៅទ្វីអ៊ឺរ៉ុប និងប្រទេស​ប្រមាណ​ជា១៤ប្រទេសទៀត បាននាំចូលផលិតផលប្លាស្ទីក ចូលមកកាន់ប្រទេសអាមេរិកដោយស្របច្បាប់ទៅវិញ ទោះបីជា​ផលិតផលនេះ អាចបង្កគ្រោះថ្នាក់ដល់សុខភាពអ្នកប្រើប្រាស់ និងបរិស្ថានក៏ដោយ។ ជាតិប្លាស្ទិចទាំងនេះ ចូលទៅ​លាយសារធាតុម្យ៉ាងឈ្មោះថា ផ្លាសលេត (Phthalate) ដែលអាចចូលទៅបំផ្លាញកោសិការអ័រម៉ូន ក្នុងរាងកាយ​មនុស្សតាមរយៈការបង្កភាពកខ្វក់ ដោយបង្កដោយការជាប់ស្អិត ដោយល្អងធូលីដីនៅក្នុងផ្ទះជាដើម។
២. ក្លិនក្រអូបនៃទឹកអប់
ការប្រើប្រាស់សារធាតុក្រអូប អាចបង្កនូវបញ្ហាដល់សុខភាព ដោយសារសារធាតុសម្ងួតមាន លាយសារធាតុ​ពុល​បង្កើតជាក្លិនក្រអូបក្នុងគ្រឿងសំអាង និងទឹកអប់ទាំងនោះអាចបង្កបានជា ជម្ងឺហឺតបាន។ ទោះបីការ​លាយផ្សំ​នៃ​រូបមន្តទាំងនោះ ត្រូវបានការពារដោយកម្មសិទ្ធិពាណិជ្ជកម្មក្តី ក៏ការរក្សាទុកនូវសារធាតុ diethyl phthalate (DEP) អាចជ្រាបចូលក្នុងស្បែកបាន។ សារធាតុ phthalate អាចបង្កជំងឺមហារីក និងបង្អាក់ជាតិអ័រម៉ូនក្នុងរាងកាយមនុស្ស។ យ៉ាងនេះក្តី សារធាតុ phthalate កម្រករកឃើញមានដាក់លើប្រអប់ ស្តីពីសារធាតុផ្សំរបស់គ្រឿងក្រអប់ទាំងនេះ​ណាស់។ ដូច្នេះ អ្នកប្រើប្រាស់គួរតែប្រុងប្រយ័ត្ន ក្នុងការជ្រើសរើសផលិតផលប្រើប្រាស់ ឬបើអាចប្រើនូវផលិតផល ធម្មជាតិ គឺជាប្រការល្អបំផុតសម្រាប់សុខភាព ។
៣. ថ្នាំសម្លាប់សត្វល្អិត
នេះជាប្រភេទសារធាតុពុលមួយ ដែលត្រូវបានប្រើប្រាស់ជាច្រើននៅក្នុងវិស័យកសិកម្ម ដើម្បីសម្លាប់សត្វល្អិត និង​ធ្វើឲ្យដំណាំមានពណ៌ស្រស់បំព្រង គួរឲ្យចង់ទទួលទាន។ ជាអកុសល ការធ្វើបែបនេះ ប្រែជាបង្កនូវបញ្ហា​ជាច្រើន​ដល់អ្នកប្រើប្រាស់ ព្រោះសារធាតុពុលទាំងនេះ អាច ហោះហើរចូលក្នុងខ្យល់ ឬជាប់នឹងស្បែកអ្នកប្រើបា្រស់ បង្កជា​ជម្ងឺមហារីកឬរោគផ្សេងៗ។ រីឯការលាងសំអាតមិនស្អាត របស់អ្នកប្រើប្រាស់ក៏ជួបប្រទះនូវជំងឺផ្សេងៗដូចគ្នាដែរ។
៤. គ្រឿងប្រើប្រាស់សំអាតបង្គន់
ដើម្បីសំអាតផ្ទះ ជាពិសេសបង្គន់ ឬបន្ទប់ទឹកឲ្យស្អាត អ្នកបានប្រើប្រាស់គ្រឿងផ្សំមួយចំនួន ដើម្បីសំអាត។ ជនមួយ​ចំនួនមិនបានកត់សម្គាល់ ពីសារធាតុអាស៊ីត ដែលជាធាតុផ្សំដ៏សំខាន់ រួមជាមួយសារធាតុ Corrosive ឬ Caustic Chemicals ក្នុងទឹកសាប៊ូសំអាតទាំងនោះ ដែលអាចបណ្តាលឲ្យរលាកស្បែក ភ្នែក និងជាលិកាខាង​ក្នុងបា​ន​យ៉ាង​ស្រួលនោះទេ។ ម្យ៉ាងវិញទៀត ការលាយសារធាតុក្រអូប ដែលផ្សំដោយសារធាតុពុលចូល ក្នុងសាប៊ូសំអាតទាំង​នោះ កាន់តែមានបញ្ហាថែមមួយកំរិតទៀត។ ដោយសាររដ្ឋាភិបាល បានរក្សាការសម្ងាត់ក្នុងផ្នែកពាណិជ្ជកម្ម នោះ អ្នកប្រើប្រាស់គួរតែប្រយ័ត្នក្នុងការប្រើវា។
៥. អាហារកំប៉ុង
អាហារមិនមានសារធាតុពុលឡើយ ប៉ុន្តែបញ្ហាកើតឡើងពីប្រអប់កំប៉ុង ឬប្រអប់ខ្ចប់អាហារទាំងនោះ ដែលផ្សំ​ឡើង​ដោយ​សារធាតុ bisphenol-A(BPA) ដែលអាចបង្កឲ្យមនុស្សឆាប់ពេញវ័យខុសពីធម្មជាតិ មានជំងឺមហារីក ជំងឺធាតុ ជំងឺបេះដួង ជំងឺធ្លាក់ទឹកចិត្ត (មនុស្សស្រី) និងជំងឺជាច្រើនមុខទៀត។
ផលិតផលជាប្រអប់ ឬកំប៉ុងអាហារមួយចំនួន ដាក់ថាគ្មានសារធាតុ BPA នេះទេ។ រីឯផលិតផលខ្លះទៀត អ្នក​ផលិត​បានប្រាប់ថានឹងមិនលាយសារធាតុនេះ នៅក្នុងផលិតផលរបស់ខ្លួនទេ ប៉ុន្តែនាពេលអនាគត សារធាតុទាំងអស់នេះ​នឹងអាចកើតមានឡើង។ ដូច្នេះលោកអ្នក ត្រូវប្រយ័ត្នចំពោះសារធាតុ BPS ដែលមានភាពស្រដៀងគ្នា នឹងសារធាតុ BPA ដែរ។ ប្រការដែលល្អនិងមានសុវត្ថិភាព គួរតែប្រើប្រាស់អាហារស្រស់ អាហារកកនៅក្នុងទូទឹកកក អាហារក្រៀម ឬអាហារដំណាប់ជំនួសវិញប្រសើរជាង៕
៦. ក្រែមលាបមាត់
តាមការសិក្សារបស់សហរដ្ឋអាមេរិក ដែលបានសិក្សាលើប្រភេទអាហារ និងរបៀបគ្រប់គ្រងថ្នាំ ចំនួន៤០០ប្រភេទ។ក្រែមលាបមាត់ ជាសារធាតុពុលខ្ពស់ជាប់ចំណាត់ថ្នាក់លេខពីរ។ សារធាតុពុលក្នុងក្រែមលាបមាត់ ផ្ទុក​ដោយ​សារធាតុ​ដែលចូលទៅរំខានដល់ការអភិវឌ្ឍន៏ខួរក្បាល។ស្រ្តីមានផ្ទៃពោះ និងកុមារងាយនឹងជួបគ្រោះថ្នាក់ច្រើន​ជាងគេ។ ទោះយ៉ាងណាក៏ដោយ ក៏ស្រ្តីទាំងឡាយអាចជ្រើសរើសក្រែមលាបមាត់ ដែលផ្សំដោយធម្មជាតិសុទ្ធសាធ​បានដើម្បីជៀសវាងផលប៉ះពាល់ទាំងឡាយដែលកើតមាន។
៧. សំភារៈស្លក្នុងផ្ទះបាយ
ការសិក្សាជាច្រើនស្តីពីសារធាតុគីមីឈ្មោះ Perfluorinated (PFC) ដែលជាធម្មតាសម្រាប់ធ្វើឲ្យឆ្នាំងជាប់ និងធន់ល្អ។ប៉ុន្តែសារធាតុនេះ ប្រែជាបង្កឲ្យកើតមានជំងឺមហារីក និងអាចធ្វើឲ្យមនុស្សមិនអាចមានកូនបាន និងបំផ្លាញបរិស្ថាន។ សារធាតុគីមីនេះ ក៏រកឃើញមានប្រើដើម្បីផលិតឆ្នាំងពោធលីង កាតាប ប្រអប់ដាក់ភីហ្សា និងច្រាសដុសធ្មេញ គ្រឿង​សង្ហារឹមមួយចំនួន និងសំលៀកបំពាក់។ ដើម្បីចៀសវាងផលប៉ះពាល់នៃសារធាតុនេះ អ្នកប្រើប្រាស់គួរតែជ្រើសរើស សំភារៈផ្ទះបាយណា ដែលផលិតដោយដែកថែបលាបដោយសារធាតុរលោងវែននី ឬ រីម៉ូឡាំង និងដែកអ៊ីណុក​ជំនួស​វិញ។
៨. ដបទឹកសុទ្ធ
មនុស្សជាច្រើនបានចំណាយលុយទិញទឹកសុទ្ធ យកមកប្រើប្រាស់ និងទទួលទាន ដោយគិតថាការធ្វើបែបនេះ នឹង​ធ្វើឲ្យពួកគេអាចប្រើប្រាស់ទឹកស្អាត។ ប៉ុន្តែធាតុពិតដបទឹកសុទ្ធ អាចកខ្វក់ជាងទឹកម៉ាស៊ីន ព្រោះវាត្រូវបាន​គ្រប​ដណ្តប់ដោយជាតិប្លាស្ទិក លាយដោយសារធាតុគីមី H20 និង overpriced។ ជាការល្អ អ្នកប្រើប្រាស់ គួរតែប្រើប្រាស់​ដប​ទឹកសុទ្ធដែលផលិត ពីដែកអ៊ីណុកវិញ ដើម្បីជួយដល់រាងកាយខ្លួនឯង និងមិនបំផ្លាញបរិស្ថាន។
៩. សារធាតុ Triclosan
សារធាតុនេះ ត្រូវបានផ្សំជាមួយសារធាតុផ្សំដទៃទៀត ប្រើជាគ្រឿងសំអាត ក្នុងនោះដូចជា សាប៊ូ ថ្នាំដុសធ្មេញ ទឹក​ថ្នាំបៀមបំបាត់ក្លិនមាត់ ថ្នាំបំបាត់ក្លិន និងសំលៀកបំពាក់។ ការសិក្សា បានបញ្ជាក់ថា សារធាតុនេះអាចជួយឲ្យ​បាត់​ ឬធន់នឹងជាតិថ្នាំ បំផ្លាញប្រព័ន្ធជាតិស្មុំាដែ ធ្វើឲ្យយើងអាចកើតរម៉ាស់។ អ្នកគ្រប់គ្រងចំណីអាហារ​ និងថ្នាំពេទ្យនៅ​សហរដ្ឋអាមេរិក បានផ្តល់អនុសាសន៍ ឲ្យប្រើត្រឹមតែសាប៊ូនិងទឹកប៉ុណ្ណោះ ឬផលិតផលទាំងឡាយណា ដែលគ្មាន​សារធាតុនេះលាយចូល។
១០. ថ្នាំលាបជញ្ជាំង និងជក់លាប
ការសិក្សាមួយ នៅសាកលវិទ្យាល័យ John Hopkins បានរកឃើញថា នៅក្នុងថ្នាំលាបជញ្ជាំង មានសារធាតុពុលដល់​ទៅ៣០០ប្រភេទ លាយនឹងសារធាតុបង្កជំងឺមហារីក ១៥០ប្រភេទផ្សេងទៀត។ ជម្រើសសុវត្ថិភាពមួយ គួរធ្វើគឺការ​ប្រើ​ថ្នាំ​លាបប្រភេទទឹកដែលគ្មាន ឬមានជាតិVOCតិចតួចបំផុត។ វត្តមាននៃជាតិ VOC អាចធ្វើឲ្យសារធាតុគីមី បង្ក​ផលប៉ះពាល់ដល់សុខភាពមនុស្ស។ អ្នកប្រើប្រាស់ អាចជ្រើសរើសារធាតុផ្សំ នៃថ្នាំលាបពីធម្មជាតិបានដូចគ្នា៕
ដោយ ក. សេងហុង (ទំនាក់ទំនង៖ [email protected]) - ភ្នំពេញ ថ្ងៃ២០ កុម្ភៈ ២០១៤
MacBook Pro Upton Park avion Marco Verratti Sénat International Workers Thai Norak Satya EXPULSIONS FORCÉES chemin de fer Tokyo 2020 Sokun Nisa Leon Panetta YouTube Mitt Romney Samsung Hennessy Rolene Strauss Journaliste Abou Sayyaf Ray-J QPR Bank Sergio Aguero maison Avantage sport VIH Frontiere Ford Figo Prasat Chen KOH KONG Kantha Bopha